text: Horsens har tabt over 4000 kilo
  17 februar 2013 kl. 11.54
  Siden "Horsens på vægten" blev skudt i gang den 4. janauar har 880 horsensianere foreløbig tabt sig over 4.000 kilo.
  Projektet, hvor taberne er vinderne, har tiltrukket i alt 176 hold med hver fem deltagere - og foreløbig har et hold, der kalder sig "De tynde maver" lagt sig i spidsen med et vægttab på over 10 procent.
  Konkurrencen varer otte uger - og der er en præmie til de vindende hold på 10.000 kroner.  
  Det er Sund By og en række private virksomheder, der står bag projektet.
  